გრუზინოვები - ვიკიპედია

# გრუზინოვები

### ვიკიპედიიდან

გრუზინოვები, რუსეთის სამეფო კარზე დაწინაურებულ, ჩამომავლობით ქართველ აზნაურთა გვარი.

- ევგრაფ იოსების ძე (* 1770, ნოვიჩერკასკი ― † 5 სექტემბერი, 1800, იქვე) დონზე დასახლებული აზნაურის რომან ნამჩევაძის შვილიშვილი. თავი გამოიჩინა 1788-1790 რუსეთ-შვეციის ომში და პოლონეთის 1794-1796 წლების კამპანიაში. დაჯილდოებული იყო უმაღლესი სამხედრო ორდენით. 1796 წელს დაავალეს კაზაკთა ლაიბ-გვარდიის პოლკის დაკომპლექტება, რომლის პირველი მეთაური თვითონ იყო. 1797 წელს მიანიჭეს გვარდიის პოლკოვნიკის წოდება. ერთხანს იმპერატორ პავლე I-ის ნდობით სარგებლობდა, მაგრამ 1798 წლის აპრილში იმავე იმპერატორის ბრძანებით დააპატიმრეს და რეველის ციხეში ჩასვეს, შემდეგ ჩერკასკში გადაასახლეს. 1800 წლის 5 სექტემბერს სპეციალურმა სამხედრო სასამართლომ გრუზინოვ სიკვდილი მიუსაჯა.

ვარაუდობენ, რომ გრუზინოვის დევნასა და სიკვდილით დასჯა პოლიტიკური მოტივები ედო საფუძვლად. ა. სუვოროვის სამხედრო სკოლის ტრადიციებზე აღზრდილი გრუზინოვი სხვა მოწინავე ოფიცრებთან ერთად აშკარა უკმაყოფილებას გამოთქვამდა სუვოროვის სამხედრო და პოლიტიკური ასპარეზიდან ჩამოცილების გამო. გრუზინოვისა და მის თანამოაზრეთა პოლიტიკური პლატფორმა მიზნად ისახავდა რუსეთში არსებული წყობილების დამხობას. მართვა-გამგეობა "სახალხო სენატს" უნდა აეღო ხელში. მომავალი საზოგადოების ცხოვრებას საფუძვლად უნდა დასდებოდა "ბრძნული კანონმდებლობა", რომლის წინაშე ყველა მოაქალაქე თანასწორუფლებიანი იქნებოდა. გრუზინოვი მაღალ შეფასებას აძლევდა პუგაჩოვისა და მის მოძრაობას.

- პეტრე იოსების ძე (*1772 ― † 1800), კაზაკთა ლაიბ-გვარდიის პოლკოვნიკი, ე. გრუზინსკის უმცროსი ძმა. თავი გამოიჩინა ოჩაკოვისა და რიმნიკის ბრძოლების დროს. 1800 წლის 7 ნოემბერს სიკვდილით დასაჯეს.

სტატიაში გამოყენებულია ქართული საბჭოთა ენციკლოპედია.
Retrieved from "http://ka.wikipedia.org../../../%E1%83%92/%E1%83%A0/%E1%83%A3/%E1%83%92%E1%83%A0%E1%83%A3%E1%83%96%E1%83%98%E1%83%9C%E1%83%9D%E1%83%95%E1%83%94%E1%83%91%E1%83%98.html"

კატეგორია: ქსე-ის მასალები

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება